Rikunarita-ORG/Wikinium huggingface dataset:
# קייזו אובוצ'י

קייזו אובוצ'י
小渕 恵三|  |
|
לידה |
25 ביוני 1937 גונמה, האימפריה היפנית |
|
פטירה |
14 במאי 2000 (בגיל 62) Juntendo University Hospital, יפן  |
|
מדינה |
יפן |
|
כינוי | 冷めたピザ  |
|
השכלה | * Waseda University, School of Literature I (מרץ 1962)
* Tokyo Metropolitan Kita High School (מרץ 1956)
* Graduate School of Political Science, Waseda University
* בפסקה זו 2 רשומות נוספות שטרם תורגמו
 |
|
מפלגה |
המפלגה הליברלית-דמוקרטית |
|
בת זוג | Chizuko Obuchi (1967 – 14 במאי 2000 (כ־33 שנים))  |
|
ילדים | Akiko Obuchi, יוקו אובוצ'י  |
|
פרסים והוקרה | * השרשרת הגדולה של המסדר העליון של החרצית הביצנית
* אות ההצטיינות של הרפובליקה האוסטרית
* מסדר החרצית
* אביר הצלב הגדול של השמש של פרו
* מסדר השמש של פרו
 |
|
חתימה |   |
|

ראש ממשלת יפן ה־84|
30 ביולי 1998 – 3 באפריל 2000 (שנה ו־8 חודשים) |

 |
|   |

**קייזו אובוצ'י** (ביפנית: 小渕 恵三 ;‏ 25 ביוני 1937 – 14 במאי 2000) היה פוליטיקאי יפני וראש ממשלת יפן ה-84.

## ראשית חייו

אובוצ'י נולד בעיירה נקאנוג'ו שבמחוז גונמה, ובגיל 13 עבר להתגורר בטוקיו. הוא החל ללמוד אנגלית באוניברסיטת ואסדה ב-1958, אך לאחר פטירתו של אביו באותה שנה החליט ללמוד מדע המדינה, וסיים את לימודיו ב-1962.

## קריירה פוליטית

אובוצ'י קיבל מושב בבית הנבחרים של יפן ב-1963 בתור נציג מחוז גונמה, ובגיל 26 היה נבחר הציבור הצעיר ביותר בהיסטוריה הפוליטית של יפן.

ב-1979 התמנה אובוצ'י למנהל לשכת ראש ממשלת יפן ולמנהל הסוכנות לפיתוח אוקינאווה. הוא מילא תפקידים אלה במשך שמונה שנים, עד שהתמנה למזכיר הכללי של הממשלה ב-1987. הוא התפרסם בזכות היותו האדם שהכריז באופן רשמי על פטירתו של הקיסר הירוהיטו, ועל פתיחתה של תקופת הייסי, על שמו של הקיסר אקיהיטו.

אובוצ'י התמנה לתפקיד המזכיר הכללי של המפלגה הליברלית-דמוקרטית ב-1991, וב-1994 הפך לסגן נשיא המפלגה. לאחר מכן התמנה לתפקיד שר החוץ בממשלתו של ריוטרו האשימוטו, תפקיד בו זכה לפרסום בזכות המשא ומתן שלו עם רוסיה בנוגע לאיים הקוריליים, ובשל מאמציו לאיחוד קוריאה.

לאחר אובדן הרוב בבית היועצים של יפן בבחירות ב-1998, התפטר ראש הממשלה האשימוטו, ואובוצ'י התמנה תחתיו לראש הממשלה. במהלך כהונתו התמקד אובוצ'י בשני נושאים עיקריים: חתימה על הסכם שלום עם רוסיה, ושיקום כלכלת יפן. תוכניתו בנוגע לנושא האחרון הייתה עידוד הגברת הצריכה והורדת מס הכנסה, מהלך שהאט תחילה את המיתון, אך בסופו של דבר לא הצליח למנוע אותו. אך מפעולותיו בנושא הייתה חלוקת קופונים ל-35 מיליון אזרחים על מנת לעודד צריכה בקרב הציבור. גם בנושא השלום עם רוסיה לא הצליח להגיע אובוצ'י להתקדמות ממשית.

אובוצ'י לקה בשבץ מוחי ב-1 באפריל 2000, ושקע בתרדמת. יושירו מורי החליפו בתפקיד ב-5 באפריל, ואובוצ'י נפטר ב-14 במאי, בגיל 62. ב-8 ביוני נערכה לו הלוויה ממלכתית בנוכחות נציגים רבים ממדינות אחרות.

## חיים פרטיים

אובוצ'י נישא לצ'יזוקו אונו, פעילה סביבתית, ב-1967, ולזוג נולדו בן אחד ושתי בנות. בתם הצעירה, יוקו אובוצ'י, התמודדה בבחירות וזכתה במושב של אביה בבית הנבחרים ב-2000.

## קישורים חיצוניים

 מדיה וקבצים בנושא **קייזו אובוצ'י** בוויקישיתוף
* קייזו אובוצ'י, באתר אנציקלופדיה בריטניקה (באנגלית)
* קייזו אובוצ'י, באתר "Find a Grave" (באנגלית)
# קיואורה קייגו

קיוֹאוּרַה קֶייגוֹ
清浦 奎吾|  |
|
לידה |
14 בפברואר 1850 קוממוטו, קוממוטו, יפן |
|
פטירה |
5 בנובמבר 1942  (בגיל 92) טוקיו, יפן |
|
מקום קבורה | Sōji-ji Temple  |
|
מדינה |
יפן |
|
השכלה | Kangien  |
|
תארים |
ויקונט  |
|
מפלגה |
עצמאי |
|
בת זוג | Kiyoura Tōko  |
|
פרסים והוקרה | * מסדר השמש העולה, דרגה ראשונה
* השרשרת הגדולה של המסדר העליון של החרצית הביצנית
* הסרט הגדול של מסדר פרחי הפאולוניה
* מסדר האוצר הקדוש
 |
|
חתימה |   |
|

ראש ממשלת יפן ה־23|
7 בינואר 1924 – 11 ביוני 1924 (5 חודשים ו־4 ימים) |
| מונרך בתקופה |
הירוהיטו |
|
→ ימאמוטו גונבאהקאטו טקאקי ← |

 |

**קיואורה קייגו** (ביפנית: 清浦 奎吾;‏ 14 בפברואר 1850 - 5 בנובמבר 1942) היה פוליטיקאי יפני וראש הממשלה היפנית ה-23 במהלך תקופת "הדמוקרטיה של טאישו."

## ראשית חייו

קיואורה נולד בהאן היגו (כיום מחוז קוממוטו) בשם פוג'קו, בנו החמישי של כומר בודהיסטי בשם אוקובו ריושי. הוא החל ללמוד בבית ספר פרטי בשנת 1865, שם התחבר עם נומורה מוריהידה, וקיבל את השם קיואורה קייגו.

## קריירה פוליטית

כשנבחר נומורה למושל מחוז סאיטאמה ב-1873 הוא מינה את קיואורה למשרה ציבורית שם. קיואורה הצטרף למשרד המשפטים ב-1876, שם שימש תובע וסייע בניסוח חוקי המשפט הפלילי הראשונים ביפן המודרנית. יאמגאטה אריטומו התרשם מיכולותיו, ומינה אותו לראש המשטרה ביפן ב-1884, אף על פי שהיה רק בן 34 באותה עת. קיואורה המשיך לאחר מכן לתפקיד סגן שר המשפטים, ולבסוף התמנה לשר המשפטים.

קיואורה קיבל מושב בבית האצילים של הדיאט של יפן ב-1891, ובתור בין טיפוחיו של אריטומו, הוא כיהן בתפקיד שר המשפטים בממשלותיהם של מצוקטה מאסיושי, אריטומו וקאצורה טרו. ב-1902 קיבל את תואר הקזוקו "דאנשוקו" (ברון), ובשנה לאחר מכן הוענק לו עיטור מסדר האוצר הקדוש בדרגה הראשונה. כמו כן, הוא קיבל את עיטור מסדר השמש העולה בדרגה הראשונה ב-1906, ושנה לאחר מכן קיבל את התואר "שישאקו" (ויקונט).

בעת כהונתו כיושב ראש מועצת חותם הקיסר ב-1914, קיבל קיואורה זימון מהקיסר לתפוס את מקומו של ימאמוטו גונבאה בראשות הממשלה. עם זאת, קיואורה סירב בשל מעורבותו בפרשיית שחיתות בה היו מעורבים הצי הקיסרי היפני וחברת סימנס, ואוקומה שיגנובו מילא את מקומו.

## ראש הממשלה

כשנקרא פעם נוספת לראשות הממשלה על ידי הקיסר ב-1924, קיבל קיואורה את ההזמנה והפך לראש ממשלת יפן ה-23. עם זאת, בתקופת כהונתו ירדה התמיכה הציבורית בממשלות אריסטוקרטיות ללא שיוך מפלגתי, והבית התחתון התנגד למרבית הצעותיו.

אחד האירועים החשובים ביותר בתקופת כהונתו היה החתונה הקיסרית של יורש העצר הירוהיטו (לימים הקיסר שווה) ונאגקו קוניושי (לימים קוג'ון, קיסרית יפן) ב-26 בפברואר 1924.

עוד ב-1924, פיזר קיואורה את הבית תחתון כשנתקל באופוזיציה של המפלגות קנסייקאי, ריקן סייוקאי וקאקושין קוראבו, שהחזיקו ברוב של 150 מושבים בבית. בבחירות הבאות נחל קיואורה מפלה, וממשלתו נאלצה להתפטר. לאחר מכן הוא פרש מהחיים הפוליטיים, והצטרף למועצה הקיסרית, בה ישב עד מותו ב-1942. הוא קיבל קידום לדרגת "האקושאקו" (רוזן) ב-1928. לאחר מותו הוענק לו עיטור מסדר החרצית.

## קישורים חיצוניים

 מדיה וקבצים בנושא **קיואורה קייגו** בוויקישיתוף
* קיואורה קייגו, באתר "Find a Grave" (באנגלית)
# יושיהיקו נודה

יושיהיקו נודה
野田 佳彦|  |
| יושיהיקו נודה, 2011 |
|
לידה |
20 במאי 1957 (בן 69) יפן |
|
מדינה |
יפן |
|
השכלה | * אוניברסיטת ואסדה
* Funabashi Municipal Yakuendai Primary School
* בית הספר מצושיטה לממשל ולניהול
* Funabashi Municipal Ninomiya Junior High School
* Funabashi High School
* Waseda University Honjo Senior High School
 |
|
מפלגה |
המפלגה הדמוקרטית |
|
בת זוג | Hitomi Noda (מ-1992)  |
|
מספר ילדים |
2  |
|
חתימה |   |
| www.nodayoshi.gr.jp |
|

ראש ממשלת יפן ה־95|
2 בספטמבר 2011 – 26 בדצמבר 2012 (שנה ו־3 חודשים) |
| מונרך בתקופה |
אקיהיטו |
|
→ נאוטו קאןשינזו אבה ← |

 |

**あיושיהיקו נודה** (ביפנית: **野田 佳彦**; נולד ב-20 במאי 1957) הוא ראש ממשלת יפן לשעבר.

## ביוגרפיה

נודה נולד בעיר פיואנבאשי במחוז צ'יבה, בנו של צנחן בכוחות ההגנה העצמית של יפן. הוא בוגר לימודי תואר ראשון בבית הספר למדעי המדינה וכלכלה של אוניברסיטת ואסדה ובוגר המחזור הראשון של מכון מאטסושיטה לממשל וניהול. במקביל עבד כקורא מוני גז, בין השאר על מנת להכיר טוב יותר את אוכלוסיית המחוז שלו לקראת כניסה לפוליטיקה.

את הקריירה הפוליטית שלו החל בבחירות למועצת הנבחרים של מחוז צ'יבה ב-1987, הוא התמודד כמועמד עצמאי ללא תמיכה של מפלגה פוליטית והחל בכהונתו הראשונה באפריל 1987, ב-1991 נבחר לכהונה נוספת. לאחר הקמתה של מפלגת JNP הצטרף אליה, התמודד על מקום בדיאט של יפן, ונבחר ב-1993 לכהן כנציג המחוז הרביעי של צ'יבה בבית הנבחרים התחתון. הוא הפסיד בבחירות ב-1996, אך שב וניצח בשנת 2000 ומאז נבחר לתפקיד עוד 3 פעמים. בדיאט כיהן כיו"ר ועדת התקציבים.

נודה הצטרף למפלגה הדמוקרטית של יפן והתמודד בבחירות המקדימות לנשיאות ב-2002. מטעם המפלגה כיהן כאחראי על הרפורמות הרגולוטריות ושר האוצר בממשלת הצללים, יו"ר ועדת יחסי הציבור של המפלגה ומזכ"ל המפלגה בפועל. בספטמבר 2009 מונה לסגן שר האוצר בממשלתו של יוקיו הטויאמה וביוני 2010 מונה לשר האוצר בקבינט של נאוטו קאן. כשר אוצר נקט במדיניות של ריסון פיסקלי, שכללה צמצום בהוצאות הציבוריות, הורדת החוב הציבורי של יפן והעלאת מיסים הוא התערב במדיניות המוניטרית ופעל להורדת שער הין על מנת לסייע בייצוא. הוא תומך נלהב בתוכנית החלל של יפן.

לאחר התפטרותו של קאן באוגוסט 2011, בחרה המפלגה הדמוקרטית בנודה כיורשו של קאן כמנהיג המפלגה ובתפקיד ראש ממשלת יפן, נודה זכה לרוב בפרלמנט ומונה על ידי הקיסר לתפקיד ראש הממשלה ב-2 בספטמבר. נודה ציין כי האתגרים הגדולים ביותר העומדים בפניו הם שיקום יפן בעקבות רעידת האדמה והצונמי בסנדאי (2011), סיום המשבר הגרעיני בעקבות הפגיעה בתחנת הכוח הגרעינית פוקושימה 1 והתמודדות עם שער הין המתחזק.

נודה נשוי ואב לשני ילדים, הוא בעל חגורה שחורה בג'ודו.

## קישורים חיצוניים

 מדיה וקבצים בנושא **יושיהיקו נודה** בוויקישיתוף
* אתר האינטרנט הרשמי של יושיהיקו נודה (ביפנית)
* יושיהיקו נודה, באתר אנציקלופדיה בריטניקה (באנגלית)

* יושיהיקו נודה, ברשת החברתית X (טוויטר)
* יושיהיקו נודה, ברשת החברתית אינסטגרם
* יושיהיקו נודה, ברשת החברתית LinkedIn
* יושיהיקו נודה, סרטונים בערוץ היוטיוב
* פרופיל באתר המפלגה הדמוקרטית
* Yoshihiko Noda Is Low-Key Politician With Hawkish Bent, וול סטריט ג'ורנל, 30 באוגוסט 2011

|  |  |  |
| --- | --- | --- |
| **הקודם**: **נאוטו קאן** | **ראש ממשלת יפן (רשימה)** | **הבא**: **שינזו אבה** |
# המפלגה שלך

המפלגה שלך
みんなの党|  |
|
מדינה |
יפן  |
|
מייסד |
יושימי וטנאבה  |
|
מנהיגים |
יושימי וטנאבה |
|
תקופת הפעילות |
8 באוגוסט 2009 – 28 בנובמבר 2014 (5 שנים ו־3 חודשים)  |
|
אידאולוגיות |
שמרנות ליברלית נאוליברליזם ליברליזם כלכלי
ליברטריאניזם |
|
מטה |
רובע צ'יודה, טוקיו |
|
מיקום במפה הפוליטית |
מרכז - ימין |
|
צבעים רשמיים |
אדום וכחול |
|
 |
|   |

**המפלגה שלך** (ביפנית: みんなの党, בתעתיק: מינָה נוֹ טוֹ) היא מפלגת מרכז-ימין ביפן. נשיא המפלגה, יושימי וטנאבה הקים אותה ב-8 באוגוסט 2009, לאחר שפרש מהמפלגה הליברלית-דמוקרטית בעקבות פיזור בית הנבחרים של יפן על ידי ראש הממשלה טארו אסו. הרעיון בו דוגלת המפלגה הוא הפיכת הממשלה דמוקרטית יותר, והחלשת הקשרים בין הפוליטיקה של יפן לבין מנגנון הבירוקרטיה. בכך מתאימה השקפת המפלגה להשקפותיה של המפלגה הדמוקרטית.

מלבד זאת, בנושאי מסים, יזמות עסקית, הקטנת הממשלה ופיקוח ממשלתי, קרובה יותר המפלגה לימין הפוליטי, לצד המפלגה הליברלית-דמוקרטית, מאשר לשמאלו.

בבחירות הכלליות של 2009 קיבלה המפלגה חמישה מושבים בבית הנבחרים, וב-2010 קיבלה 10 מושבים בבית היועצים של יפן.

## ראו גם

* מפלגות פוליטיות ביפן
* פוליטיקה של יפן

## קישורים חיצוניים

 מדיה וקבצים בנושא **המפלגה שלך** בוויקישיתוף

* אתר האינטרנט הרשמי של המפלגה שלך

* המפלגה שלך, ברשת החברתית פייסבוק
* המפלגה שלך, ברשת החברתית X (טוויטר)
* המפלגה שלך, סרטונים בערוץ היוטיוב
* המפלגה שלך, באתר אנציקלופדיה בריטניקה (באנגלית)

 ערך זה הוא קצרמר בנושא מפלגות ובנושא יפן. אתם מוזמנים לתרום לוויקיפדיה ו**להרחיב אותו**.
# איגוד הכדורסל הישראלי

איגוד הכדורסל הישראלי
|  |
|
ענפי ספורט |
כדורסל |
|
תחום השיפוט | ישראל ישראל |
|
השתייכות |
פיב"א אירופה |
|
מיקום המטה |
שדרות יהודית 36, תל אביב-יפו |
|
יושב ראש |
עמוס פרישמן |
|
תאריך ייסוד |
1966 |
|
 |

משרדי איגוד הכדורסל בתל אביב
**איגוד הכדורסל הישראלי** הוא עמותה ציבורית רשומה המרכזת והמייצגת את ענף הכדורסל בישראל, הליגות המקצועניות השונות (מלבד ליגת העל) ונבחרות ישראל השונות, מנערים עד נבחרת הבוגרים, גברים ונשים כאחד.
איגוד הכדורסל הוקם ב-8 באוגוסט 1966. עד אז נקרא בשם **ועדת הכדורסל** ונוהל על ידי ההתאחדות לספורט בישראל.
משרדי האיגוד ממוקמים כיום בשדרות יהודית 36, תל אביב-יפו.

## תחומי אחריות

* נבחרת ישראל בכדורסל (בוגרים)
* נבחרת העתודה של ישראל בכדורסל (נבחרת ישראל בכדורסל עד גיל 20)
* נבחרת ישראל בכדורסל נשים (בוגרות)
* נבחרת העתודה של ישראל בכדורסל נשים
* הליגה הלאומית בכדורסל
* הליגה הארצית בכדורסל
* ליגה א'
* ליגה ב'
* ליגת העל בכדורסל נשים
* הליגה הלאומית בכדורסל נשים
* גביע המדינה בכדורסל
* גביע המדינה בכדורסל נשים
* ליגת העל בכדורסל לנוער
* ליגת העל לתיכונים
* גביע האיגוד
* ליגות מחלקות הנוער של האגודות
* גביע המדינה, משחקי ידידות וגביע האיגוד של מחלקות הנוער של האגודות

## הנהלת האיגוד

חברי הנהלת האיגוד אשר נבחרה בשנת 2024 הם:
שמעון מזרחי, איריס וקנין, אורה גלזר, נטע אבוגוב, אילן בק, מנחם וידהורן, גלית מוסאי, רועי שרוני, אלדד אקוניס, סיגל אולפינר, יניב מזרחי, ערן טסל, קרין אגסי סלוניקי, כנרת צדף, נאור גלילי, זאהי ברנסי, רון סקיטל, טלי קריאף, אלי רבי, גל מקל, אורי אשכנזי, יובל רוסמן, ירון אביב, ניסים רון, תומר ברזילי, אסנת אלרואי, ניסים אטרקצ'י, יוסי מלכה.

## יושבי ראש איגוד הכדורסל

| שם | שנים בתפקיד |
| --- | --- |
| חיים גלובינסקי | 1966–1973 |
| עשהאל בן דוד | 1973–1976 |
| יוסף ענבר | 1976 |
| אליהו עמיאל | 1976–1982 |
| יוסף ענבר | 1982–1986 |
| יורם אוברקוביץ' | 1986–1990 |
| דני קסטן | 1992–2003 |
| ירמי אולמרט | 2004–2008 |
| שי שני | 2008–2012 |
| אבנר קופל | 2012–2013 |
| דני חלוץ | 2013–2014 |
| עמירם הלוי | 2014–2024 |
| עמוס פרישמן | 2024– |

## ראו גם

* מנהלת ליגת העל בכדורסל

## קישורים חיצוניים

 מדיה וקבצים בנושא **איגוד הכדורסל הישראלי** בוויקישיתוף

* אתר האינטרנט הרשמי של איגוד הכדורסל הישראלי (בעברית ובאנגלית)

* איגוד הכדורסל הישראלי, ברשת החברתית פייסבוק

* איגוד הכדורסל הישראלי, ברשת החברתית X (טוויטר)

* איגוד הכדורסל הישראלי, ברשת החברתית אינסטגרם

* איגוד הכדורסל הישראלי, סרטונים בערוץ היוטיוב
* איגוד הכדורסל בישראל (ע"ר), באתר "גיידסטאר ישראל"

## הערות שוליים

 ערך זה הוא קצרמר בנושא כדורסל. אתם מוזמנים לתרום לוויקיפדיה ו**להרחיב אותו**.
# איגוד האופניים בישראל

איגוד האופניים בישראל
|  |
|
ענפי ספורט |
רכיבה על אופניים |
|
השתייכות |
האיגוד הבינלאומי לאופניים |
|
מיקום המטה |
תל אביב-יפו  |
|
יושב ראש |
דפנה לנג |
|
מנכ"ל |
עוז דודאי |
|
 |
|   |

**איגוד האופניים בישראל** הוא איגוד האחראי על קידום רכיבת אופניים בישראל, הן רכיבה תחרותית והן רכיבה עממית. האיגוד כפוף לחוקיו של ה-UCI, איגוד האופניים הבינלאומי. האיגוד מארגן מדי שנה את אליפות ישראל באופני הרים ואת אליפות ישראל באופני כביש.

## מטרות האיגוד

* ארגון וקידום תחרויות האופניים.
* העלאת המודעות כלפי רכיבת על אופניים.
* הקמת מתקנים ייעודיים ופיתוח תשתיות ארציות.
* ארגון וקידום נבחרת ישראל בכל ענפי האופניים.
* ארגון מחנות אימונים לרוכבים.
* ניהול וקידום נבחרות ישראל והכנתם לתחרויות בינלאומיות

## מבנה האיגוד

יושב ראש האיגוד וחברי ההנהלה נבחרים בבחירות במהלך האספה הכללית של נציגי הקבוצות החברות באיגוד, לפי מפתח של הישגי הקבוצות. לצד ההנהלה וחטיבות הכביש והשטח פועלות ועדות מקצועיות שונות המסייעות בקביעת נהלים,
חוקים ונורמות לתחרויות ולפעילויות השונות שהאיגוד יוזם, מפיק ושותף. מנכ"ל האיגוד אחראי להוציא לפועל את החלטות ההנהלה.

בשנות ה-80 כיהן כיו"ר האיגוד עו"ד ידין מכנס.

החל ממרץ 2022 יושבת ראש האיגוד היא דפנה לנג, שנבחרה במרץ 2025 להנהלת איגוד האופניים האירופי.

## קישורים חיצוניים

* אתר האינטרנט הרשמי של איגוד האופניים בישראל

* איגוד האופניים בישראל, ברשת החברתית פייסבוק
* איגוד האופניים בישראל, ברשת החברתית פייסבוק
* איגוד האופניים בישראל, באתר "גיידסטאר ישראל"

## הערות שוליים

 ערך זה הוא קצרמר בנושא ספורט בישראל. אתם מוזמנים לתרום לוויקיפדיה ו**להרחיב אותו**.
# פדרציית האופניים האיטלקית

פדרציית האופניים האיטלקית
Federazione Ciclistica Italiana
|
ענפי ספורט |
מרוץ אופניים  |
|
מיקום המטה |
רומא  |
|
תאריך ייסוד |
1885  |
| www.federciclismo.it |
|   |

לוגו פדרציית האופניים האיטלקית
**פדרציית האופניים האיטלקית** (באיטלקית: **Federazione Ciclistica Italiana**; בראשי תיבות: **FCI**) היא פדרציית הספורט הלאומית למרוצי אופניים באיטליה האחראית על ספורט רכיבה על אופניים באיטליה.

הפדרציה חברה באיגוד הבינלאומי לאופניים ובאיחוד האופניים האירופאי.

## קישורים חיצוניים

 מדיה וקבצים בנושא **פדרציית האופניים האיטלקית** בוויקישיתוף

* אתר האינטרנט הרשמי של פדרציית האופניים האיטלקית (באיטלקית)

* פדרציית האופניים האיטלקית, ברשת החברתית X (טוויטר)
* פדרציית האופניים האיטלקית, ברשת החברתית אינסטגרם
* פדרציית האופניים האיטלקית, סרטונים בערוץ היוטיוב

 ערך זה הוא קצרמר בנושא איטליה. אתם מוזמנים לתרום לוויקיפדיה ו**להרחיב אותו**.
# פדרציית הרוגבי הרוסית

פדרציית הרוגבי הרוסית
Федерация регби России
|  |
|
ענפי ספורט |
רוגבי |
|
תחום השיפוט |
ארצי, רוסיה |
|
מיקום המטה |
מוסקבה, רוסיה |
|
יושב ראש | רוסיה איגור ארטמייב |
|
תאריך ייסוד |
1991 |
|
Rugby.Ru |

**פדרציית הרוגבי הרוסית** (ברוסית: **Федерация регби России**) הוא הגוף השולט בענף היוניון רוגבי ברוסיה. הוא נוסד בשנת 1936 במקור כאיגוד הרוגבי של ברית המועצות. איגוד הרוגבי של רוסיה הפך לחלק מאיגוד הרוגבי העולמי בשנת 1990.

הפדרציה מנהלת את נבחרות הרוגבי הלאומיות, את הליגה המקצוענית, הליגה הבכירה, הליגה הפדרלית וטורניר הגביע הרוסי ברוגבי.

## מטרות

פדרציית הרוגבי של רוסיה שמה לעצמה מטרה לנבחרת רוסיה להעפיל לגביע העולם ברוגבי 2011 בניו זילנד ולהופיע לראשונה בטורניר. הנבחרת הצליחה במסע זה, והעפילה לאירופה 2 בבית C, שם אחת מיריבותיה הייתה אחת היריבויות הספורטיביות העיקריות במדינה, ארצות הברית. בהמשך, הם כיוונו להיות 12 המשתתפים המובילים ברוגבי עד 2015 ולהעפיל לשלב רבע הגמר בגביע העולם ברוגבי ביפן 2019.

## יושבי ראש

* ינואר 1991 – מרץ 1999: אנדריי קוקושין
* מרץ 1999 – אוקטובר 2003: יורי ניקולאייב
* אוקטובר 2003 – ספטמבר 2017: ויאצ'סלב קופייה
* ספטמבר 2017 – ואילך: איגור ארטמייב

## ראו גם

* נבחרת רוסיה ברוגבי

## קישורים חיצוניים

* אתר האינטרנט הרשמי של פדרציית הרוגבי הרוסית (ברוסית)

* פדרציית הרוגבי הרוסית, ברשת החברתית פייסבוק
* פדרציית הרוגבי הרוסית, ברשת החברתית X (טוויטר)
* פדרציית הרוגבי הרוסית, ביישום טלגרם
* פדרציית הרוגבי הרוסית, ברשת החברתית אינסטגרם
* פדרציית הרוגבי הרוסית, ברשת החברתית VK

## הערות שוליים
# ארגון השיט העולמי

ארגון השיט העולמי
ISAF|
ענפי ספורט |
שיט |
|
תחום השיפוט |
בין-לאומי |
|
מיקום המטה |
סאות'המפטון, בריטניה |
|
יושב ראש | איטליה קרלו קרוצ'ה |
|
תאריך ייסוד |
1904 |
|
www.sailing.org |
|   |

הסמליל הקודם של איגוד השיט הבין-לאומי, שהיה בשימוש עד 2016
**איגוד השיט הבין-לאומי** (באנגלית: **International Sailing Federation** או בראשי תיבות, **ISAF**) הוא ארגון הגג האחראי על כל תחרויות השיט בעולם והוא חלק מהוועד האולימפי הבין-לאומי.

האיגוד אחראי בין היתר על תחרויות סירות קטנות, יאכטות, גלשני רוח, גלישת קיט וסירות בשלט רחוק.

## היסטוריה

"איגוד מרוצי היאכטות הבין-לאומי" (IYRU) הוקם ב-1904, כשמזכיר "איגוד מרוצי היאכטות" כתב למועדון שיט צרפתי על הצורך לכנס ועידה שתחליט על חוקים למרוצי היאכטות שיהיו מקובלים על כל מדינות אירופה. הוועידה התכנסה ב-14 באוקטובר 1907 במועדון היאכטות של פריז ומאז הפכה לסמכות של תחרויות השיט בעולם. ב-5 באוגוסט 1996 שינה IYRU את שמו לאיגוד השיט הבין-לאומי (ISAF).

## חוקים

כל 4 שנים מפרסמת ISAF ספר חוקים שתקף לכל התחרויות הבין-לאומית והארציות. החוקים מהווים סטנדרט בעולם השיט וכל התחרויות מתנהלות על פיהם.

החוקים החשובים הם:

* חוק מרוצי השיט ׁׁ(RRS)  פירוט
* חוקי הציוד בשיט (ERS)  פירוט
* תקנות מיוחדות למרוצים רחוקים מהחוף (OSR)  פירוט

## תחרויות

ISAF אחראית על תחרויות השיט באולימפיאדה ולכן הן נחשבות כתחרות בפיקוח ותוצאותיהן נכללות בדירוג השייטים. בנוסף, מארגנת ISAF את אליפות העולם בשיט שמתקיימת כל 4 שנים ומתחרים בה בדגמים האולימפיים.

### אליפות העולם בדגמים

בנוסף לאליפות העולם בשיט הארבע שנתית, מתקיימת לכל דגם אולימפי תחרות אליפות עולם נפרדת בתדירות של שנה.

### תחרויות מיוחדות שמאורגנות על ידי ISAF

* וולו אושן רייס
* גביע אמריקה
* סבב תחרויות דו-קרב עולמי (נקרא גם סבב אלפרי או בקיצור WMRT)
* סדרת השיט אקסטרים 40
* ואנדה גלוב
* סבב PWA

## תארים

### איש השנה של ISAF

כל שנה מחלקת ISAF את תואר איש השנה לשייט אחד ושייטת אחת (במקרה של צוות מוענק התואר לכולם). התואר מוענק בחסות רולקס. עד כה אף ישראלי לא זכה בתואר אך גל פרידמן ולי קורזיץ היו מועמדים.

### היכל התהילה של ISAF

בשנת 2007 הכריזה ISAF על רשימה של 6 שיטים שמהווים את היכל התהילה. הכוונה של ISAF היא לעדכן את הרשימה כל 4 שנים.
השיטים הנוכחיים:

* דנמרק פול אלבסטרום
* ניו זילנד ברברה קנדול
* הממלכה המאוחדת רובין נוקס-ג'ונסטון
* הממלכה המאוחדת אלן מקארתור
* ארצות הברית אולין סטפנס
* צרפת אריק טברלי

## קישורים חיצוניים

 מדיה וקבצים בנושא **ארגון השיט העולמי** בוויקישיתוף

* אתר האינטרנט הרשמי של ארגון השיט העולמי

* ארגון השיט העולמי, ברשת החברתית פייסבוק
* ארגון השיט העולמי, ברשת החברתית X (טוויטר)
* ארגון השיט העולמי, ברשת החברתית אינסטגרם
* ארגון השיט העולמי, סרטונים בערוץ היוטיוב
* ארגון השיט העולמי, באתר פליקר
# אמריקה המרכזית

אמריקה המרכזית|  |
|
שטח |
560,988 קילומטר רבוע |
|
אוכלוסייה |
180,095,918 (נכון ל־2023)  |
|   |

מיקומה של אמריקה המרכזית
יער גשם בקוסטה ריקה
הר הגעש סרו נגרו בניקרגואה
**אמריקה המרכזית** או **אמריקה התיכונה** הוא שמה של רצועה גאוגרפית צרה בדרומה של אמריקה הצפונית ובצפונה של אמריקה הדרומית. היא גובלת בצפון עם מקסיקו (אשר יש המחשיבים גם אותה לחלק ממנה), במערב עם האוקיינוס השקט, בדרום עם קולומביה ובמזרח עם הים הקריבי.

שטחה של אמריקה המרכזית הוא כ-540,000 קמ"ר, ואוכלוסייתה מונה כ-42 מיליון נפש. רוחבה (מרחק חוף האוקיינוס השקט והאוקיינוס האטלנטי אחד מן השני) נע בין 540 ק"מ ל-50 ק"מ. האקלים הוא טרופי לח.

## היסטוריה

עד לגילוי אמריקה על ידי כריסטופר קולומבוס ישבו במקום קבוצות ילידיות. התרבויות המפורסמות ביותר מאותה התקופה היא תרבות מאיה ואצטקים.

בשנת 1523 הספרדים החלו לכבוש את האזור. עד לשנת 1821 רוב השטח (למעט פנמה ובליז) היה חלק קפיטניה חנרל של ספרד (Capitanía General de Guatemala). במאה ה-19 התקיימה ברוב משטח אמריקה המרכזית הרפובליקה הפדרלית של הפרובינציות המאוחדות של מרכז אמריקה. זו כללה את המדינות גואטמלה, הונדורס, אל סלוודור, ניקרגואה וקוסטה ריקה. איחוד זה החל להתפרק בשנת 1838 ותהליך זה הסתיים בשנת 1841.

## דמוגרפיה

### תרבות ושפה

מבחינה תרבותית שייכת אמריקה המרכזית לאמריקה הלטינית והלשון העיקרית המדוברת בה היא ספרדית. שפה זו היא השפה הרשמית בכל מדינות מרכז אמריקה, מלבד בליז, שבה השפה הרשמית היא אנגלית.

### קבוצות אתניות

למרות הגיוון האתני, קבוצת המסטיסים היא הקבוצה השכיחה במרכז אמריקה, והיא הקבוצה הגדולה בכל המדינות מלבד קוסטה ריקה, שבה יש רוב לבן. אינדיאנים מהווים קבוצה משמעותית רק בגואטמלה.

### דת

הדת הנפוצה במרכז אמריקה היא הנצרות (95.6%). עם תחילת הקולוניזציה הספרדית של מרכז אמריקה במאה ה-16, הנצרות קתולית הפכה לדת הפופולרית ביותר באזור עד המחצית הראשונה של המאה ה-20. מאז שנות ה-60, חלה עליית קבוצות נוצריות אחרות, במיוחד זו הפרוטסטנטית, כמו גם דתות וזרמים אחרים, ועם זאת ישנם גם מיעוטים גדולים של אלו המגדירים עצמם כחסרי דת.

| מדינה | אחוז נוצרי-קתולי | אחוז נוצרי-פרוטנסטנטי | חסרי דת | אחרים |
| --- | --- | --- | --- | --- |
| בליז בליז | 40 | 31 | 15 | 14 |
| הונדורס הונדורס | 52 | 32 | 10 | 3 |
| אל סלוודור אל סלוודור | 46 | 29 | 24 | 1 |
| ניקרגואה ניקרגואה | 58 | 23 | 13 | 4 |
| קוסטה ריקה קוסטה ריקה | 69 | 17 | 11 | 3 |
| פנמה פנמה | 77 | 13 | 7 | 3 |
| גואטמלה גואטמלה | 47 | 32 | 19 | 2 |

## מדינות אמריקה המרכזית

נוף מפנמה סיטי, בירת פנמה.

|  |  |
| --- | --- |
| 1. גואטמלה גואטמלה
2. בליז בליז
3. הונדורס הונדורס
4. אל סלוודור אל סלוודור
5. ניקרגואה ניקרגואה
6. קוסטה ריקה קוסטה ריקה
7. פנמה פנמה
 |
 |

## ראו גם

* כלכלת מרכז אמריקה

## קישורים חיצוניים

* ליאור לרנר, חצי מיליון אזרחים תלויים בכנופיות: שלטון הפשע של אל סלוודור, באתר TheMarker‏, 16 במאי 2016
* אמריקה המרכזית, באתר אנציקלופדיה בריטניקה (באנגלית)
* אמריקה המרכזית, דף שער בספרייה הלאומית

 ערך זה הוא קצרמר בנושא אמריקה המרכזית. אתם מוזמנים לתרום לוויקיפדיה ו**להרחיב אותו**.
# פדרציית הקריקט האיטלקית

פדרציית הקריקט האיטלקית
Federazione Cricket Italiana
|  |
|
ענפי ספורט |
קריקט  |
|
מיקום המטה |
רומא  |
|
תאריך ייסוד |
26 בנובמבר 1980  |
| cricketitalia.org |
|   |

**פדרציית הקריקט האיטלקית** (באיטלקית: **Federazione Cricket Italiana**) היא הגוף המפקח על תחרויות הקריקט המתרחשות באיטליה.

פדרציית הקריקט האיטלקית אחראית, עם עזרה ממועצת הקריקט האירופית, על פיתוח וניהול המשחק באיטליה ובחירת שחקני נבחרת איטליה בקריקט. פדרציית הקריקט באיטליה אחראית על אקדמיה לאימון שחקני הנוער הממוקמת 180 קילומטר צפונה מרומא, במועדון הקריקט "גרוסטו".

משרדה הראשי נמצא ברומא, איטליה. הנשיא הנוכחי הוא סימון גמבינו. יוסדה בשנת 1980.

## קישורים חיצוניים

* אתר האינטרנט הרשמי של פדרציית הקריקט האיטלקית
# משרד הבריאות, העבודה והרווחה (יפן)

משרד הבריאות, העבודה והרווחה
厚生労働省| סמליל המשרד |
|  |
| בניין המשרד בטוקיו |
|
מידע כללי |
|
מדינה | יפן יפן |
|
תחום שיפוט |
יפן  |
|
סוכנות אם |
ממשלת יפן  |
|
סוכנות בת | National Institute of Infectious Diseases  |
|
תאריך הקמה |
6 בינואר 2001  |
|
חוק | Act for Establishment of the Ministry of Health, Labour and Welfare  |
|
ממשלה |
ממשלת יפן |
|
שר |
טקאמרו פוקואוקה |
|
מטה מרכזי |
צ'יודה, טוקיו, יפן |
| www.mhlw.go.jp |
|   |

**משרד הבריאות, העבודה והרווחה** (ביפנית: **厚生労働省**, תעתיק: קוֹסֶיי-רוֹדוֹ-שוֹ) הוא אחד ממשרדי ממשלת יפן.
המשרד נוצר כתוצאה ממיזוג בין משרד הבריאות והרווחה לבין משרד העבודה ב-6 בינואר 2001, במסגרת הרפורמות ליעול מוסדות הממשלה.

תפקידו של המשרד הוא לתכנן וליישם מערכות ומבנים חברתיים שיסייעו לאזרחים לאורך כל ימי חייהם, והוא אחראי על תחומים רבים החל מביטוח בריאות, דרך תעסוקה וכלה בסיוע בטיפול בילדים. המשרד אף אמון על פיקוח פיזור הרעלים של התעשייה ושל החקלאות, פיקוח על מוצרי מזון ותרופות, קביעת תקנים רפואיים בתחום המזון והתרופות ועוד.

העומד בראש המשרד הוא שר הבריאות, העבודה והרווחה, חבר בדיאט של יפן. החל מ-1 באוקטובר 2024 ממלא טקאמרו פוקואוקה תפקיד זה.

## קישורים חיצוניים

 מדיה וקבצים בנושא **משרד הבריאות, העבודה והרווחה** בוויקישיתוף

* אתר האינטרנט הרשמי של משרד הבריאות, העבודה והרווחה (ביפנית)

* משרד הבריאות, העבודה והרווחה, ברשת החברתית פייסבוק
* משרד הבריאות, העבודה והרווחה, ברשת החברתית X (טוויטר)
* משרד הבריאות, העבודה והרווחה, ברשת החברתית אינסטגרם
* משרד הבריאות, העבודה והרווחה, סרטונים בערוץ היוטיוב

 ערך זה הוא קצרמר בנושא יפן. אתם מוזמנים לתרום לוויקיפדיה ו**להרחיב אותו**.